ai4bharat/Pralekha huggingface dataset:
पंतप्रधान कार्यालय
कुल्लू दसरा सोहळ्यात पंतप्रधान झाले सहभागी
पंतप्रधान नरेंद्र मोदी आज हिमाचल प्रदेशातील कुल्लू येथील धालपूर मैदानावर आयोजित कुल्लू दसरा सोहळ्यात सहभागी झाले.
पंतप्रधानांचे आगमन झाल्यावर त्यांचे स्वागत आणि सत्कार करण्यात आला. यानंतर भगवान रघुनाथजींचे आगमन झाले आणि रथयात्रेला प्रारंभ झाला. यावेळी पंतप्रधानांच्या स्वागतासाठी मोठी गर्दी जमली होती. पंतप्रधान इतर लाखो भाविकांसह मुख्य आकर्षणाच्या ठिकाणी गेले आणि त्यांनी भगवान रघुनाथांना वंदन केले. यावेळी पंतप्रधानांनी उपस्थित सर्वांना हात जोडून नमस्कार केला आणि ऐतिहासिक कुल्लू दसरा सोहळ्याला उपस्थित अनेक देव -देवतांच्या साक्षीने रथयात्रेला उपस्थित राहिले. हा एक ऐतिहासिक प्रसंग असून प्रथमच भारताचे पंतप्रधान कुल्लू दसरा सोहळ्यात सहभागी झाले होते.
आंतरराष्ट्रीय कुल्लू दसरा महोत्सव 5 ते 11 ऑक्टोबर 2022 पर्यंत कुल्लूच्या धालपूर मैदानावर साजरा केला जाणार आहे. खोऱ्यातील 300 हून अधिक देव- देवतांच्या समावेशामुळे खऱ्या अर्थाने हा सण अद्वितीय आहे. उत्सवाच्या पहिल्या दिवशी, सुशोभित पालखीतील मुख्य देवता भगवान रघुनाथजींच्या मंदिरात वंदन करतात आणि नंतर धालपूर मैदानाकडे रवाना होतात.
पंतप्रधानांबरोबर हिमाचल प्रदेशचे मुख्यमंत्री जय राम ठाकूर, हिमाचल प्रदेशचे राज्यपाल राजेंद्र विश्वनाथ आर्लेकर, केंद्रीय माहिती आणि प्रसारण मंत्री अनुराग ठाकूर आणि भाजपचे प्रदेशाध्यक्ष सुरेश कुमार कश्यप आदी उपस्थित होते.
तत्पूर्वी पंतप्रधानांनी बिलासपूर एम्सचे लोकार्पण केले. बिलासपूर मधील लुहनु येथे त्यांनी हिमाचल प्रदेशातील विविध प्रकल्पांचे उद्घाटन आणि पायाभरणीही केली.
माहिती आणि प्रसारण मंत्रालय
चित्रपट उद्योगात व्यवसाय सुलभता आणण्यासाठी सरकार वचनबद्ध, केंद्रीय राज्यमंत्री डॉ. एल. मुरुगन यांचे प्रतिपादन
अॅनिमेशन आणि व्हीएफएक्ससाठी जागतिक दर्जाची शिक्षण संस्था स्थापन करण्याकरता आयआयटी, मुंबईसोबत सामंजस्य करार - डॉ. एल. मुरुगन
चित्रपट उद्योगात व्यवसाय सुलभता आणण्यासाठी केंद्र सरकार कटीबद्ध आहे, असे प्रतिपादन केंद्रीय माहिती आणि प्रसारण राज्यमंत्री डॉ. एल. मुरुगन यांनी केले आहे. ते आज चेन्नई येथे साऊथ इंडियन फिल्म चेंबर ऑफ कॉमर्सच्या अधिकाऱ्यांसोबत झालेल्या बैठकीत बोलत होते.
माहिती आणि प्रसारण मंत्रालयाने एक पोर्टल सुरु केले आहे. तिथे विविध विभागांमधून चित्रिकरणाच्या परवानगीसाठी अर्ज करता येईल. यामुळे निर्मात्यांना भारतात कोठेही ऑनलाईन चित्रीकरण करण्याची परवानगी मिळेल, परिणामी व्यवसाय सुलभता सुनिश्चित होईल. अॅनिमेशन आणि व्हीएफएक्ससाठी जागतिक दर्जाची शिक्षण संस्था स्थापन करण्याकरता आयआयटी, मुंबईसोबत सामंजस्य करार करण्यात आला आहे असेही ते म्हणाले.
विविध संघटनांच्या नेत्यांकडून निवेदन आणि विनंती अर्ज मिळाल्यानंतर सरकार चित्रपट उद्योगाच्या तक्रारींचे निराकरण करण्यासाठी सर्वतोपरी प्रयत्न करेल असे आश्वासन मंत्री महोदयांनी दिले. दक्षिण भारतीय चित्रपट उद्योगाची काशी समजल्या जाणाऱ्या एसआयएफसीसीमध्ये विविध संघटनांच्या प्रतिनिधींना भेटणे हा एक विशेष आनंदाचा क्षण असल्याचे ते म्हणाले. विचारांच्या देवाणघेवाणीसाठी आगामी गोवा आंतरराष्ट्रीय चित्रपट महोत्सवात उपस्थित राहण्याची विनंती त्यांनी सर्व सदस्यांना केली.
पंतप्रधान कार्यालय
हुन्नर हाटला पंतप्रधानांची भेट
नवी दिल्ली, 19 फेब्रुवारी 2020
पंतप्रधान नरेंद्र मोदी यांनी आज हुन्नर हाटला भेट दिली. त्यांनी देशभरातून हुन्नर हाट मध्ये सहभागी झालेल्या उत्कृष्ट कलाकार, क्राफ्टस्मेन आणि पाककृती तज्ञ यांची भेट घेतली. यावर्षी इंडिया गेट लॉन्स वर जवळपास 250 स्टॉल्स लावण्यात आले आहेत. सहभाग्यांपैकी 50 टक्के कलाकार या महिला आहेत. पंतप्रधानांनी या कलाकारांशी संवाद साधला तसेच सांस्कृतिक कार्यक्रमालाही त्यांनी उपस्थिती लावली .
'हुन्नर हाट' चे प्रदर्शन म्हणजे सरकारने त्यांच्या वचन बद्धतेची केलेली पूर्तता आहे. या हाटद्वारे भारतीय कलांचे जतन आणि विस्मृतीत जाणाऱ्या कलांच्या पुनरुज्जीवनाला दिलेला हातभार आहे
यावर्षीच्या 'हुन्नर हाट' ची संकल्पना ' कुशल को काम' ही असून, याद्वारे जवळपास तीन लाख पाककला तज्ञ, हस्त कलाकार यांना गेल्या तीन वर्षात रोजगार पुरवण्यात आला आहे.
B.Gokhale/P.Kor
(Visitor Counter : 71
आरोग्य आणि कुटुंब कल्याण मंत्रालय
कोविड19 ची ताजी माहिती
सक्रीय रुग्णसंख्येत घट होऊन ती 24,95,591 पोहचली आहे.
गेल्या 24 तासात सक्रीय रुग्णसंख्येत 91,191 इतकी घट झाली आहे.
दैनंदिन रुग्णसंख्या 2.08 लाख असून, नवे रुग्ण कमी होण्याचा कल कायम
देशात आतापर्यंत एकूण 2,43,50,816 जण बरे झाले आहेत. गेल्या 24 तासात 2,95,955 रुग्ण बरे झाले आहेत.
सलग 13 व्या दिवशी नव्या रुग्णांपेक्षा बरे झालेल्या रुग्णांची संख्या अधिक आहे.
बरे होण्याचा दर वाढून 89.66% वर पोहचला आहे.
साप्ताहीक पॉझिटीव्हीटी दर सध्या 11.45% आहे.
दैनंदीन पॉझिटीव्हीटी दर 9.42% असून सलग दुसऱ्या दिवशी तो 10% पेक्षा कमी आहे.
देशव्यापी लसीकरण अभियानाअंतर्गत आतापर्यंत 20 कोटींपेक्षा अधिक मात्रा देण्यात आल्या आहेत.
आतापर्यंतच्या एका दिवसातल्या सर्वाधिक 22.17 लाख चाचण्या करण्यात आल्या.
आर्थिक व्यवहार विषयक मंत्रिमंडळ समिती
सतलज जल विकास निगम कडून अरुण 3 जल विद्युत प्रकल्प पारेषण घटकासाठीच्या गुंतवणूक प्रस्तावाला मंत्री मंडळाची मान्यता
नवी दिल्ली, 28 फेब्रुवारी 2019
मंत्रीमंडळाच्या अर्थविषयक समितीने, अरुण 3 जल विद्युत प्रकल्प पारेषण घटकासाठी जून 2017 च्या मूल्य स्तरावर 1236.13 कोटी रुपये अंदाजित खर्चाच्या गुंतवणूकीला मान्यता दिली आहे.नेपाळ मधल्या अरुण 3 एचईपीमधून वीज आणण्यासाठी ही 217 किलोमीटरची पारेषण वाहिनी आहे.
योजनेच्या पारेषण घटक निर्मितीतून सुमारे 400 जणाना रोजगार प्राप्त होईल.
प्रभाव-
या प्रकल्पातून भारताला अतिरिक्त वीज मिळणार आहे त्याचबरोबर भारताचे नेपाळबरोबरचे आर्थिक संबंधही दृढ होणार आहेत.
पूर्वपीठीका-
नेपाळच्या पूर्व भागात,अरुण नदीवर, अरुण 3 हा 900 मेगावाटचा जल विद्युत प्रकल्प आहे.यातली चार सयंत्र प्रत्येकी 225 मेगा वाट वीज निर्मिती करणार आहेत.
B.Gokhale/N.Chitale/D. Rane
(Visitor Counter : 100
शिक्षण मंत्रालय
शिक्षण मंत्रालयाच्या मार्गदर्शनाखाली विकसित झालेल्या दुसऱ्या स्तरातील एनसीईआरटी आठ-सप्ताह पर्यायी कॅलेंडरचे केंद्रीय शिक्षण मंत्र्यांच्या हस्ते प्रकाशन
नवी दिल्ली, 15 सप्टेंबर 2020
कोविड-19 च्या काळात, घरी राहावे लागणाऱ्या विद्यार्थ्यांचा वेळ सत्कारणी लागावा, यादृष्टीने त्यांना घरच्या घरी शैक्षणिक बाबींची सुविधा आणि वेळापत्रकयुक्त कार्यक्रम-जो विद्यार्थी, शिक्षक आणि पालक सर्वांसाठी उपयुक्त आहे-असे पहिली ते बारावीपर्यंतचे कॅलेंडर, एनसीईआरटीने शिक्षण विभागाच्या मार्गदर्शनाखाली विकसित केले आहे.
चार आठवड्यांच्या या पर्यायी शैक्षणिक कॅलेंडरचे आणि प्राथमिक तसेच माध्यमिक स्तरावरील वर्गांसाठीचे कॅलेंडर याआधीच प्रकाशित करण्यात आले होते. तसेच, माध्यमिक आणि उच्च माध्यमिक स्तरातील विद्यार्थ्यांसाठीचे चार आठवड्यांचे या पर्यायी शैक्षणिक कॅलेंडर देखील शिक्षणमंत्र्यांच्या हस्ते प्रकशित करण्यात आले होते. आता माध्यमिक स्तरासाठी, पुढच्या आठ महिन्यांचे या पर्यायी शैक्षणिक कॅलेंडर AAC चे केंद्रीय शिक्षणमंत्री रमेश पोखारीयाल निःशंक यांच्या हस्ते प्रकाशन झाले.
यावेळी बोलतांना, पोखरियाल म्हणाले, की या कॅलेंडरमुळे शिक्षकांना विविध तंत्रज्ञान-आधारित साधने आणि समाजमाध्यमांवरील अभिनव तंत्रज्ञाना चा वापर करुन, शिक्षण देण्याचे मार्गदर्शन मिळेल.हसत-खेळत, रंजक पद्धतीने शिक्षण देण्याचे प्रशिक्षण यातून मिळू शकेल. मात्र, हा शैक्षणिक कार्यक्रम तयार करतांना वेगवेगळ्या प्रकारचे मोबाईल फोन, रेडीओ, टीव्ही, एसएमएस आणि सोशल मिडीया अशा सर्वच उपलब्ध साधनांची शक्ती आणि मर्यादा दोन्हीचा विचार करण्यात आला आहे.
आपल्यापैकी अनेकांकडे मोबाईलवर इंटरनेट सुविधा नसते, किंवा कधी इतर सोशल मिडीया साधने –जसे की Whatsapp, फेसबुक, ट्वीटर, गुगल इत्यादी साधनांचा वापर करु शकत नाही. अशा वेळी, हे कॅलेंडर शिक्षकांना मार्गदर्शन करते की अशा वेळी एसएमएस किंवा विडीओ कॉल अशा माध्यमातून संपर्क साधू शकतो. या कॅलेंडरची अंमलबजावणी करण्यासाठी अगदी लहान मुलांना त्यांच्या पालकांनी मदत करणे अपेक्षित आहे.
या कॅलेंडरमुळे सर्व- अगदी दिव्यांग मुलांच्याही गरजा पूर्ण होऊ शकतील- त्यांच्यासाठी ऑडीओ बुक्स,रेडीओ, यांचा समावेश केला जाईल, असेही पोखारीयाल यांनी सांगितले.
या कॅलेंडर मध्ये एक आठवड्याची योजना असून त्यात अनेक रंजक आणि आव्हानात्मक शालेय उपक्रम आहेत, जे मुलांना खिळवून ठेवतील. अभ्यासक्रमात असलेल्या संकल्पना रंजक पद्धतीने समजावून सांगत त्यांचा या योजनेत समावेश करण्यात आला आहे. या उपक्रमांमध्ये शैक्षणिक ज्ञानाला महत्व देण्यात आले आहे.
त्याशिवाय,कला क्षेत्र, शारीरिक व्यायाम, योग, व्यावसाय करण्याआधीची कौशल्ये या सर्वांबाबतच्या अनुभवात्मक शिक्षणावर भर देण्यात आला आहे. या कॅलेंडरमध्ये वर्गवार आणि विषयवार उपक्रम तक्ते देण्यात आले आहे. त्याशिवाय, हिंदी,इंग्रजी, उर्दू आणि संस्कृत या भाषांशी सबंधित अनेक उपक्रमांचाही समावेश आहे.
तसेच शिक्षक विद्यार्थ्यांमधील तणाव आणि अस्वस्थता दूर करण्यासाठीच्या उपाययोजनाही आहेत.
दुसऱ्या स्तरातील एनसीईआरटी आठ-सप्ताह पर्यायी इंग्रजी कॅलेंडरसाठी येथे क्लिक करा
दुसऱ्या स्तरातील एनसीईआरटी आठ-सप्ताह पर्यायी हिंदी कॅलेंडरसाठी येथे क्लिक करा
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
जी-20 सदस्य देशांचे वित्तमंत्री आणि मध्यवर्ती बँकांचे गव्हर्नर यांच्या बैठकीतील अध्यक्षीय सारांश आणि बैठकीच्या फलनिष्पत्तीविषयीचा दस्तऐवज
जी-20 सदस्य देशांचे वित्तमंत्री आणि मध्यवर्ती बँकांचे गव्हर्नर, यांच्यातली पहिली बैठक आणि वित्तीय तसेच मध्यवर्ती बँकांचे डेप्युटी गव्हर्नर यांच्यातली दुसरी बैठक बंगळुरू इथे 22 ते 25 फेब्रुवारी दरम्यान झाली.
या बैठकीतील अध्यक्षीय सारांश बघण्यासाठी खाली दिलेल्या लिंकवर क्लिक करा. भारताच्या जी-20 अध्यक्षीय काळात, झालेल्या या वित्तमंत्र्यांच्या महत्वपूर्ण बैठकीतील अध्यक्षीय सारांश आणि फलनिष्पत्तीविषयक दस्तऐवज हा जागतिक कर्जाची समस्या, बहुस्तरीय बँक  सुधारणा, हवामान बदलविषयक निधी, क्रिप्टो चलनविषयक जागतिक दृष्टिकोन, डिजिटल सार्वजनिक पायाभूत सुविधा, वित्तीय समावेशन, भविष्यातील शहरांच्या उभारणीसाठी निधीपुरवठा आणि करप्रणाली अशा महत्वाच्या मुद्यांसंदर्भात झालेल्या उल्लेखनीय कामगिरीची माहिती देत आहेत.
चेअर समरी आणि आऊटकम डॉक्युमेंट बघण्यासाठी इथे क्लिक करा.
राष्ट्रपती कार्यालय
गुजरातच्या राज्यपालपदी आचार्य देवव्रत
नवी दिल्ली, 15 जुलै 2019
राष्ट्रपतींनी हिमाचल प्रदेशचे राज्यपाल आचार्य देवव्रत यांची गुजरातच्या राज्यपालपदी नियुक्ती केली आहे. तर कलराज मिश्रा यांची हिमाचल प्रदेशचे राज्यपाल म्हणून नियुक्ती करण्यात आली आहे.
B.Gokhale/S.Kakade/P.Kor
(Visitor Counter : 81
इलेक्ट्रॉनिक्स आणि माहिती तंत्रज्ञान मंत्रालय
ऑनलाईन सेवांच्या सुलभ उपलब्धतेसाठी आता आधार नोंदणीकृत मोबाईल नंबर अपडेट करणे आवश्यक
भारतीय विशिष्ट ओळख प्राधिकरण  ने आधार कार्डधारकांसाठी एक महत्त्वपूर्ण सूचना जाहीर केली आहे. नोंदणीकृत मोबाइल नंबर अचूक आणि अद्ययावत राखण्याच्या महत्त्वावर या सूचनेत भर देण्यात आला आहे. आजच्या डिजिटल युगात शासकीय आणि बिगर- शासकीय सेवा, अनुदान, निवृत्तीवेतन, शिष्यवृत्ती यासारख्या इतर अनेक सुविधा मिळवण्यासाठी आधार नंबर हा एक महत्वाचा आधारस्तंभ आहे. त्यामुळे आधारकार्डाशी संबंधित माहितीची अचूकता सुनिश्चित करणे अत्यंत महत्त्वाचे आहे.
आधार द्वारे मिळणाऱ्या ऑनलाइन सेवांचे जग खुले करण्यासाठी नोंदणीकृत मोबाइल नंबर गुरूकिल्ली म्हणून काम करतो. शासकीय आणि बिगर- शासकीय सेवा, अनुदानाचा लाभ, निवृत्तीवेतन, शिष्यवृत्ती, सामाजिक लाभ, बँकिंग, विमा, कर आकारणी, शिक्षण, रोजगार आणि आरोग्य सेवा यासह इतर सेवांच्या विस्तृत श्रेणीची उपलब्धता सक्षम करण्यासाठी हे आवश्यक आहे. या सेवांचा लाभ घेताना कोणतीही अडचण येऊ नये यासाठी वैध आणि अद्ययावत मोबाइल नंबर आवश्यक आहे.
आधारसाठी नोंदणी करताना वापरकर्त्याचा मोबाईल नंबर आधीच नोंदणीकृत केलेला नसेल, तर त्याची नोंदणी करण्यासाठी कायमस्वरूपी नावनोंदणी केंद्राला भेट देणे गरजेचे आहे. एकदा नोंदणीकृत झाल्यानंतर, मोबाइल नंबर अनेक महत्त्वाच्या सेवांमधील दुवा म्हणून काम करत करतो.
विवाह, स्थलांतर किंवा वैयक्तिक तपशिलांमध्ये बदल यासारखे बदल आधार माहितीमध्ये अद्यतनीत करणे आवश्यक आहे. या बदलांमध्ये नाव, पत्ता, मोबाइल नंबर, ईमेल पत्ता आणि इतर काही बदल समाविष्ट असू शकतात. सेवा वितरणातील व्यत्यय टाळण्यासाठी आणि आधार प्रोफाइलची अखंडता राखण्यासाठी अचूक लोकसंख्याशास्त्रीय माहितीची खात्री करणे महत्त्वाचे आहे.
आधार कार्डावरील लोकसंख्याशास्त्रीय माहिती अद्यतनीत करणे आवश्यक असून अधिकृत UIDAI पोर्टलद्वारे ही प्रक्रिया सहजपणे करता येते. नावनोंदणी प्रक्रियेतील चुका दुरुस्त करणे किंवा इतर आवश्यक बदल करणे असो, UIDAI पोर्टल ही अद्यतने सुलभ करण्यासाठी वापरकर्ता-अनुकूल इंटरफेस प्रदान करते.
विस्तृत श्रेणीमधील सेवांची उपलब्धता सुनिश्चित करण्यासाठी सर्व नागरिकांनी आवश्यक असेल तेंव्हा त्यांच्या लोकसंख्याशास्त्रीय माहितीची पडताळणी आणि माहिती अद्ययावत करावी असे आव्हान युआयडीएआयच्या वतीने करण्यात येत आहे.
वाणिज्य आणि उदयोग मंत्रालय
उद्योग आणि अंतर्गत व्यापार प्रोत्साहन विभागाने, सौर डीसी केबल आणि अग्नी रोधक  केबल'आणि 'ओतीव लोखंडापासून तयार केलेल्या उत्पादनांसाठी'  गुणवत्ता नियंत्रण आदेश जारी केले
नवी दिल्ली, 28 ऑगस्ट 2023
वाणिज्य आणि उद्योग मंत्रालयाच्या उद्योग आणि अंतर्गत व्यापार प्रोत्साहन विभागाने अलीकडेच 25 ऑगस्ट 2023, रोजी 'सौर डीसी केबल आणि अग्नी रोधी केबल' आणि 'ओतीव लोखंडापासून तयार केलेल्या उत्पादनांसाठी' साठी आणखी 2 नवीन गुणवत्ता नियंत्रण आदेश अधिसूचित केले असून ते अधिसूचनेच्या तारखेपासून सहा महिन्यांनी लागू होतील.
सौर डीसी केबल आणि अग्नी रोधक केबल' गुणवत्ता नियंत्रण आदेश 2023 मध्ये फोटोव्होल्टेइक यंत्रणेसाठी आवश्यक इलेक्ट्रिक केबलचा समावेश आहे जी प्रामुख्याने सौर पॅनेल अॅरे सारख्या फोटोव्होल्टेइक यंत्रणेच्या विविध घटकांना एकमेकांशी जोडण्यासाठी वापरली जाते. उच्च यांत्रिक शक्ती असलेल्या या केबल्स अत्यंत पराकोटीच्या हवामान स्थितीत लवचिक किंवा स्थिर अथवा कायमस्वरूपी स्थापनेसाठी घरात आणि बाहेर वापरल्या जाऊ शकतात. थेट आगीच्या संपर्कात आल्यास ठराविक किमान कालावधीसाठी उच्च तापमान टिकवून ठेवण्यासाठी फायर सर्व्हायव्हल केबलची रचना सक्षमपणे केलेली आहे. यांचा वापर अणुऊर्जा प्रकल्प, विमानतळ, मेट्रो रेल्वे, तेल शुद्धीकरण प्रकल्प, उंच इमारती, शॉपिंग मॉल्स आणि चित्रपटगृह इत्यादींमध्ये केला जातो.
कास्ट आयर्न उत्पादने  आदेश , 2023 मध्ये मॅनहोल झाकण, कास्ट आयर्न पाईप, मॅलेबल आयर्न फिटिंग्ज आणि ग्रे आयर्न कास्टिंग यांसारख्या विविध कास्ट आयर्न उत्पादनांशी संबंधित मानकांचा समावेश आहे. देशांतर्गत लघु/सूक्ष्म उद्योगांचे रक्षण करण्यासाठी, गुणवत्ता नियंत्रण आदेशांची योग्य अंमलबजावणी सुनिश्चित करण्यासाठी आणि व्यवसाय सुलभ वातावरण निर्मितीसाठी, कास्ट आयर्न उत्पादने  आदेशामध्ये कालावधीच्या संदर्भात लघु /सूक्ष्म उद्योगांना सूट देण्यात आली आहे.
गुणवत्ता नियंत्रण आदेशांच्या अंमलबजावणीसह, भारतीय मानक ब्युरो कायदा, 2016 नुसार भारतीय मानक ब्युरोने प्रमाणित न केलेल्या उत्पादनांचे उत्पादन, संचयन आणि विक्री प्रतिबंधित केली जाईल. भारतीय मानक ब्युरो कायद्याचे उल्लंघन केल्यास पहिल्या गुन्ह्याकरता दोन वर्षांपर्यंत कारावासाची शिक्षा किंवा दोन लाख रुपये दंड होऊ शकतो. दुसऱ्या आणि त्यानंतरच्या गुन्ह्यांच्या बाबतीत, दंडाच्या रकमेत किमान 5 लाख रुपयांपर्यंत आणि वस्तू किंवा उत्पादनांच्या किंमतीच्या दहापट वाढ होईल.S.Kane/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 52
नौवहन मंत्रालय
हल्दिया गोदी परिसरात केंद्रीय मंत्री शांतनू ठाकूर यांच्या हस्ते प्रकल्पांचे उद्घाटन, भारतीय जलमार्गांचा झपाट्याने विस्तार होत असल्याचे केले प्रतिपादन
केंद्रीय बंदरे, जहाजबांधणी आणि जलमार्ग राज्य मंत्री शांतनू ठाकूर यांनी आज कोलकाता इथल्या श्यामा प्रसाद मुखर्जी बंदरातल्या हल्दिया गोदी परिसरात अनेक प्रकल्पांचे उद्घाटन केले. वादळामुळे आलेल्या पाण्याचा निचरा करण्यातल्या सुधारणा आणि रस्ते रुंदीकरण, माल हाताळणी क्षेत्रात 41000 चौरस मीटरचा समावेश, बंदर गेस्ट हाउसमध्ये सुधारणा आणि बंदर रुग्णालयाच्या नव्या अति दक्षता विभाग आणि आपत्कालीन कक्षाचा यात समावेश आहे. खासदार दिव्येंदू अधिकारी, कोलकाता पोर्ट ट्रस्टचे अध्यक्ष विनीत कुमार यांच्या सह अन्य मान्यवर यावेळी उपस्थित होते.
भारतीय जलमार्ग व्यवस्था इतक्या झपाट्याने विस्तारत आहे की कोणताही देश त्याची बरोबरी करू शकत नाही असे ठाकूर यांनी यावेळी बोलताना सांगितले. पंतप्रधान नरेंद्र मोदी यांच्या विकासाच्या दृष्टीकोनाची अंमलबजावणी करण्यासाठी बंदरे, जहाज बांधणी आणि जलमार्ग मंत्रालय कटीबद्ध असल्याचे ते म्हणाले. हल्दिया गोदीला दिलेली आजची भेट म्हणजे सर्वांसाठी विकास हा पंतप्रधानांचा दृष्टीकोन साकारण्याच्या दिशेने एक पाऊल असल्याचे ते म्हणाले.
पंतप्रधान कार्यालय
राष्ट्रपतींनी संसदेच्या दोन्ही सभागृहांना उद्देशून केलेले अभिभाषण पंतप्रधानांनी अधोरेखित केले
नवी दिल्ली, 31 जानेवारी 2023
राष्ट्रपती द्रौपदी मुर्मू यांनी संसदेच्या दोन्ही सभागृहांना उद्देशून केलेले अभिभाषण पंतप्रधान नरेंद्र मोदी यांनी अधोरेखित केले आहे.
पंतप्रधानांनी ट्वीट केले आहे;
"राष्ट्रपतीजींनी संसदेच्या दोन्ही सभागृहांना उद्देशून केलेल्या अभिभाषणात विविध विषयांचा समावेश होता, ज्यामुळे विविध क्षेत्रांमध्ये होत असलेल्या परिवर्तनात्मक बदलांची सखोल माहिती मिळते. सामान्य नागरिक कसा सक्षम झाला आहे आणि जीवन सुलभता  ची कशी प्रगती झाली आहे यावर त्यांनी प्रकाश टाकला आहे.”S.Thakur/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
संरक्षण मंत्री राजनाथ सिंह यांनी आसियान संरक्षण मंत्र्यांच्या मिटिंग प्लसला ऑनलाईन संबोधित केले
नियम आधारित व्यवस्था , सागरी सुरक्षा, सायबर संबंधित गुन्हे आणि दहशतवादाचे धोके दूर करण्याची गरज आहेः राजनाथ सिंह
आसियान संरक्षण मंत्र्यांच्या प्लस ऑनलाईन बैठकीच्या 10 व्या वर्धापन दिनानिमित्त 10 डिसेंबर 2020 रोजी व्हिएतनामच्या हनोई येथे ऑनलाईन आयोजित 14 व्या आसियान संरक्षण मंत्र्यांच्या बैठकीला संरक्षण मंत्री राजनाथ सिंह उपस्थित होते.
एडीएमएम प्लस ही 10 आसियान देशांच्या आणि आठ भागीदार देशांच्या संरक्षण मंत्र्यांची वार्षिक बैठक आहे. हे वर्ष एडीएमएम प्लस फोरमच्या स्थापनेचे दहावे वर्ष आहे. त्यानिमित्त आयोजित विशेष सोहळ्याला व्हिएतनामचे पंतप्रधान गुयेन झुआन फुक उपस्थित होते आणि या सोहळ्याला संबोधित करण्याचा बहुमान राजनाथ सिंह यांना मिळाला ज्यातून या मंचाने भारताला दिलेली मान्यता प्रतिबिबित होते.
आपल्या भाषणात राजनाथ सिंह यांनी आशियामधील बहुलवादी, सहकार्यात्मक सुरक्षा व्यवस्थेच्या दिशेने संवाद आणि सहभागाला प्रोत्साहित करण्यात आसियान केंद्रित मंचाची महत्त्वपूर्ण भूमिका अधोरेखित केली. धोरणात्मक संवाद आणि व्यावहारिक सुरक्षा सहभागाच्या माध्यमातून बहुपक्षीय सहकार्य प्रगत करण्याच्या दृष्टीने गेल्या दशकात एडीएमएम प्लसच्या सामूहिक कामगिरीचा त्यांनी उल्लेख केला. त्यांनी समुद्री सुरक्षा, मानवतावादी सहाय्य आणि आपत्ती निवारण, दहशतवाद प्रतिबंध आणि शांतता मोहीम यासारख्या प्रमुख क्षेत्रांमधील सर्वोत्तम पद्धती सामायिक करण्यासाठी सात तज्ञ कृतीगटांच्या कामगिरीचे त्यांनी कौतुक केले.
संरक्षण मंत्री म्हणाले की, प्रदेश आणि जगासाठी दहशतवाद हा सर्वात मोठा त्रास आहे. भारताच्या शेजारच्या क्षेत्रात दहशतवादाचे समर्थन करणाऱ्या आणि त्याला खतपाणी घालणाऱ्या संरचना अस्तित्त्वात आहेत, याचा त्यांनी पुनरुच्चार केला. त्यांनी दहशतवादाविरुद्ध संयुक्तपणे आणि जोमाने लढा देण्यासाठी दृढ वचनबद्धता आणि त्यासाठी आंतरराष्ट्रीय यंत्रणा मजबूत करण्याची गरज व्यक्त केली.
कोविड -19 ने घातलेले निर्बंध असूनही एडीएमएम प्लससह आसियान संबंधित संरक्षण कार्यक्रमांचे उत्कृष्ट आयोजन केल्याबद्दल राजनाथ सिंह यांनी व्हिएतनामचे आभार मानले. त्यांनी नवीन अध्यक्ष म्हणून ब्रुनेई दारुसलामचे स्वागत केले आणि 2021 मध्ये यशस्वी आयोजनासाठी शुभेच्छा दिल्या.
Jaydevi PS/S.Kane/P.Kor
पंतप्रधान कार्यालय
दुर्गामातेच्या तिसऱ्या रुपातील माता चंद्रघंटेला पंतप्रधानांनी केले वंदन
पंतप्रधान नरेंद्र मोदी यांनी नवरात्रीतील दुर्गा मातेचे तिसरे रूप असलेल्या चंद्रघंटा देवीची प्रार्थना केली आहे.
श्री मोदींनी देवीची प्रार्थना  देखील सामायिक केली आहे.
आपल्या ट्विटरसंदेशामध्ये पंतप्रधान म्हणाले
रेल्वे मंत्रालय
रेल्वे मंत्रालयाने 109 मूळ गंतव्य मार्गांवर प्रवासी रेल्वे सेवांच्या परिचालनासाठी खासगी सहभागाकरिता पात्रता विनंती मागवल्या
या प्रकल्पात खासगी क्षेत्राची सुमारे 30,000 कोटी रुपयांची गुंतवणूक होईल. भारतीय रेल्वे जाळ्यावर प्रवासी गाड्या चालविण्यासाठी खासगी गुंतवणूकीचा हा पहिला उपक्रम आहे
कमी देखभाल, प्रवासाचा कमी कालावधी, रोजगार निर्मितीला चालना देणे, वाढीव सुरक्षा पुरवणे, प्रवाशांना जागतिक दर्जाचा प्रवासाचा अनुभव देणे यासह आधुनिक तंत्रज्ञानयुक्त रेल्वेगाड्या या उपक्रमाचे उद्दीष्ट आहे
रेल्वे मंत्रालयाने 151आधुनिक गाड्या  सुरू करून 109 मूळ गंतव्याच्या  जोड्यांच्या मार्गांवर प्रवासी रेल्वे सेवांच्या परिचालनासाठी खासगी सहभागासाठी पात्रता विषयक विनंती  आमंत्रित केली आहे
109 ओडी जोड्या भारतीय रेल्वेच्या 12 क्लस्टरमध्ये बनविण्यात आल्या आहेत. प्रत्येक गाडीला किमान 16 डबे असतील.
या प्रकल्पात खासगी क्षेत्राची सुमारे 30,000 कोटी रुपयांची गुंतवणूक होईल. भारतीय रेल्वे मार्गावर प्रवासी गाड्या चालविण्यासाठी खासगी गुंतवणूकीचा हा पहिला उपक्रम आहे.
बहुतांश गाड्याची निर्मिती भारतात करायची आहे . खासगी संस्था गाड्यांच्या अर्थसहाय्य, खरेदी , परिचालन आणि देखभाल यासाठी जबाबदार असेल.
गाड्याची रचना जास्तीत जास्त ताशी 160 किमी वेगाची असायला हवी. यामुळे प्रवासाचा वेळ बराच कमी होईल. गाडी प्रवासादरम्यान वेगाची तुलना याच मार्गावर धावणाऱ्या भारतीय रेल्वेच्या सर्वात वेगवान गाड्यांशी केली जाईल.
या उपक्रमाचे उद्दीष्ट कमी देखभाल, कमी प्रवासाचा वेळ, रोजगार निर्मितीला चालना, वाढीव सुरक्षा पुरविणे, प्रवाशांना जागतिक स्तरावरील प्रवासाचा अनुभव देणे आणि प्रवासी वाहतूक क्षेत्रात मागणी पुरवठा तूट कमी करणे यासह आधुनिक तंत्रज्ञानाच्या रेल्वेगाड्या आणणे हे आहे
प्रकल्पासाठी सवलतीचा कालावधी 35 वर्षे असेल.
खासगी संस्थेने संस्था भारतीय रेल्वेला निश्चित वाहतूक शुल्क, प्रत्यक्ष वापराच्या अनुषंगाने उर्जा शुल्क आणि पारदर्शक बोली प्रक्रियेद्वारे निश्चित केलेल्या एकूण महसूलात वाटा द्यायचा आहे.
या रेल्वेगाड्या भारतीय रेल्वेच्या चालक आणि गार्डमार्फत चालवण्यात येतील.
वक्तशीरपणा, विश्वसनीयता, गाड्यांची देखभाल यासारख्या महत्त्वाच्या कामगिरी निर्देशकांना अनुरूप असे खासगी संस्थांकडून गाड्यांचे परिचालन असावे.
प्रवासी गाड्यांचे परिचालन व देखभाल हे भारतीय रेल्वेने निर्दिष्ट केलेल्या मापदंड आणि वैशिष्ट्यांनुसार केले जाईल.
www.eprocure.gov.in
अधिक तपशील आणि क्लस्टर निहाय माहितीसाठी वरील संकेतस्थळाच्या ऍक्टिव्ह टेंडर्स यावर भेट देऊ शकता.
पंतप्रधान कार्यालय
पंतप्रधानांनी नागरिकांना स्मृतिचिन्हांच्या लिलावात सहभागी होण्याचे केले आवाहन
पंतप्रधान नरेंद्र मोदी यांनी भेटवस्तू आणि स्मृतिचिन्हांच्या लिलावात नागरिकांना सहभागी होण्याचे आवाहन केले आहे. ते म्हणाले की, ही रक्कम नमामि गंगे उपक्रमाला दिली जाणार आहे.
``मला वेळोवेळी अनेक भेटवस्तू आणि स्मृतिचिन्ह मिळाली आहेत, ती लिलावासाठी ठेवली जातील, यामध्ये आमच्या ऑलिम्पिकमधील चमकत्या ताऱ्यांनी दिलेल्या विशेष स्मृतिचिन्हांचा समावेश आहे. या लिलावामध्ये सहभागी व्हा. लिलावातील रक्कम पुढे नमामि गंगे उपक्रमासाठी दिली जाणार आहे.``
मंत्रिमंडळ
केंद्रीय मंत्रिमंडळाची राज्ये/केंद्रशासित प्रदेशांनी स्वीकृत करून लागू करण्यासाठी आदर्श भाडेकरू कायद्याला मंजुरी
राज्यांनी नव्याने कायदा करून किंवा विद्यमान भाडेविषयक कायद्यांमध्ये योग्य त्या सुधारणा करून स्वीकृत करण्यासाठी आणि संबंधित भागात लागू करण्यासाठी पंतप्रधान नरेंद्र मोदी यांच्या अध्यक्षतेखाली झालेल्या मंत्रिमंडळाच्या बैठकीत आदर्श भाडेकरू कायद्याला मंजुरी देण्यात आली. यामुळे देशभरातील भाडेतत्वावरील घरांसंदर्भातील कायदेशीर चौकटीमध्ये सुधारणा होण्यास मदत होईल आणि अशा प्रकारच्या घरांच्या संकल्पनेचा विकास होईल.
देशभरात भाडेतत्वावरील घरांची निरंतर सुरू राहणारी, शाश्वत आणि समावेशक बाजारपेठ निर्माण करणे हे आदर्श भाडेकरू कायद्याचे उद्दिष्ट आहे. यामुळे सर्व उत्पन्न गटांसाठी पुरेशा प्रमाणात भाडेतत्वावरील घरे उपलब्ध होतील आणि बेघरपणाची समस्या सुटू शकेल. आदर्श भाडेकरू कायद्यामुळे भाडेतत्वावरील घरांसाठी संस्थात्मक चौकट निर्माण होईल आणि कालांतराने एक अधिकृत बाजारपेठ निर्माण होईल.
रिकामी पडून राहिलेली घरे भाड्याने देण्याची भावना या कायद्यामुळे वाढीला लागेल. घरांची मोठ्या प्रमाणावर असलेली टंचाईची समस्या दूर करण्यासाठी भाडेतत्वावरील घरे, व्यावसायिक व्यवहारक्षेत्राचे उदाहरण बनून, खाजगी गुंतवणूकदारांच्या सहभागाला मोठ्या प्रमाणावर चालना देईल.
ऊर्जा मंत्रालय
वर्ष 2018-19 साठी पॉवरग्रीडचे 25000 कोटी रुपयांच्या भांडवली खर्चाचे उद्दिष्ट
नवी दिल्ली, 4 मे 2018
वर्ष 2018-19 साठी पॉवरग्रीड कार्पोरेशन ऑफ इंडियाने ऊर्जा मंत्रालयाशी सामंजस्य करार केला आहे. या करारानुसार, पॉवरग्रीडने या वर्षासाठी विविध उद्दिष्टे निश्चित केली आहेत. यात महत्त्वाचे म्हणजे 25 हजार कोटी रुपयांच्या भांडवली खर्चाचे उद्दिष्ट निश्चित करण्यात आले आहे. याशिवाय, मनुष्यबळ, प्रकल्प व्यवस्थापन, संशोधन विकास आणि इतर कार्यक्षमता कार्याच्या निकषांनुसार वेगवेगळी उद्दिष्टये ठरवण्यात आली आहेत.
ऊर्जा मंत्रालयाचे सचिव अजय कुमार भल्ला आणि पॉवरग्रीडचे मुख्य कार्यकारी अधिकारी आय.एस.झा यांनी आज या करारावर स्वाक्षऱ्या केल्या.
B.Gokhale/R.Aghor/P.Kor
(Visitor Counter : 71
संरक्षण मंत्रालय
आय एन एस तबर या भारतीय युद्ध नौकेची इजिप्तच्या अलेक्झांड्रिया बंदराला भेट
आय एन एस तबर ही भारतीय नौदलाची आघाडीवरील विनाशिका 27 जून 2021 रोजी इजिप्तच्या अलेक्झांड्रिया इथे दाखल झाली. सदिच्छा भेटीचा भाग म्हणून ही विनाशिका तिथे दोन दिवस होती. भारत आणि इजिप्तमध्ये उत्तम द्विपक्षीय संबंध आहेत आणि भारतीय नौदलाची जहाजे नियमितपणे अलेक्झांड्रिया बंदराला भेट देतात.
आय एन एस तबर वरील मुख्य अधिकारी  कॅप्टन एम महेश आणि जहाजावरील कर्मचाऱ्यांनी अलेक्झांड्रिया येथील अज्ञात सैनिकांच्या स्मृतिस्थळावर पुष्पचक्र अर्पण केले. कमांडिंग ऑफिसरनी अलेक्झांड्रिया नौदल तळाचे कमांडर रियर ॲडमिरल आयमान- अल -दारी यांची भेट घेतली.
बंदरातून निघण्यापूर्वी आय एन एस तबरने इजिप्शन नौदलाच्या तौष्का या युद्ध नौकेसोबत सागरी संयुक्त सरावात भाग घेतला. या सरावात डेक लँडिंग ऑपरेशन्स व समुद्राखालील पुनर्भरण ड्रिल्सचा समावेश होता.
समुद्रावरील या सरावादरम्यान भारतीय नौदल आणि इजिप्शियन नौदल यामधील सहकार्य आणि परस्परमेळ वाखाणण्याजोगा होता.
आय एन एस तबरची ही सदिच्छा भेट उभय देशांमधील बंध दृढ करण्यासाठी तसेच संबध वृद्धिंगत करण्याच्या दिशेने नवीन मार्ग शोधण्याच्या दृष्टीने आखली होती.
संरक्षण मंत्रालय
भारतीय नौदल आणि रॉयल नेव्ही ऑफ ओमान यांच्यादरम्यान बिगरलष्करी, व्यापारी जहाजांच्यासंबंधी माहितीच्या आदानप्रदानाबाबत सामंजस्य करारावर स्वाक्षऱ्या झाल्या
नवी दिल्ली, 27 सप्टेंबर 2021
रॉयल नेव्ही ऑफ ओमानचे कमांडर रिअर अॅडमिरल सैफ बीन नासेर बीन मोहसिन अल-रहबी आणि भारतीय नौदलप्रमुख अॅडमिरल करमबीर सिंग यांनी 27 सप्टेंबर2021 रोजी बिगरलष्करी, व्यापारी जहाजांच्या ओळखनिश्चिती आणि हालचालीसंबंधी माहितीच्या आदानप्रदानाबाबत सामंजस्य करारावर स्वाक्षऱ्या केल्या. नौदलप्रमुख करमबीर सिंग यांच्या ओमान भेटीदरम्यान मस्कत येथील सागरी सुरक्षा केंद्रात आज हा कार्यक्रम पार पडला.
भारतीय नौदल आणि रॉयल नेव्ही ऑफ ओमान यांच्यात झालेल्या या सामंजस्य करारामुळे भारतीय सागरी प्रदेशासाठीचे माहिती एकत्रीकरण केंद्र आणि ओमानचे सागरी सुरक्षा केंद्र यांच्या माध्यमातून परस्परांच्या व्यापारी नौकांच्या रहदारीच्या माहितीची देवाणघेवाण सुलभ होईल तसेच या प्रदेशातील सागरी सुरक्षितता आणि संरक्षण अधिक मजबूत होण्यास मदत होईल.M.Iyengar/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162